అప్పుడే వాన వెలిసింది. చుట్టూ మంచు కప్పేసింది. తారు రోడ్డు పక్కన ఆపి, స్టాండ్ వేసిన రాయల్ ఎన్ఫీల్డ్ బైక్కు ఆనుకొని ఆమె నిల్చుంటే, అతను రోడ్డుపై కూర్చొని నవ్వుతూ దూరంగా ఉన్న దేన్నో ఆమెకు వేలితో చూపిస్తున్నాడు.. ఇదీ ‘జయ జానకి నాయక’ తొలి రూపం (ఫస్ట్ లుక్). ఆమె.. రకుల్ప్రీత్ సింగ్ కాగా, అతడు.. బెల్లంకొండ సాయుశ్రీనివాస్. బోయపాటి శ్రీను దర్శకత్వంలో రూపొందుతున్న ‘జయ జానకి నాయక’ ఫస్ట్ లుక్ శుక్రవారం ఆవిష్కృతమైంది. బెల్లంకొండ సాయిశ్రీనివాస్ హీరోగా, రకుల్ప్రీత్, ప్రగ్యా జైస్వాల్ నాయికలుగా నటిస్తున్న ఈ చిత్రాన్ని ద్వారకా క్రియేషన్స్ పతాకంపై మిర్యాల రవీందర్రెడ్డి నిర్మిస్తున్నారు. చిత్రీకరణ పూర్తయిన ఈ చిత్రానికి సంబంధించి నిర్మాణానంతర పనులు వేగంగా జరుగుతున్నాయి. బోయపాటి మార్క్ ఎమోషనల్ యాక్షన్ ఎంటర్టైనర్గా ఈ సినిమా రూపొందుతోందనీ, హీరోగా సాయిశ్రీనివాస్కు ఈ సినిమా మాస్ ఇమేజ్ తేవడంతో పాటు స్టార్ హీరోగా నిలుపుతుందనీ నిర్మాత రవీందర్రెడ్డి చెప్పారు. జగపతిబాబు, వాణీ విశ్వనాథ్, ఎస్థేర్, సితార, సుమన్, నందు, శశాంక్ తారాగణమైన ఈ చిత్రానికి మాటలు: ఎం. రత్నం, సంగీతం: దేవిశ్రీ ప్రసాద్, ఛాయాగ్రహణం: రిషి పంజాబీ, ఫైట్స్: రామ్-లక్ష్మణ్, కథ, స్ర్కీన్ప్లే, దర్శకత్వం: బోయపాటి శ్రీను.
appude vaana velisindi. chuttu manchu kappesindi. taaru roddu pakkana aapi, stand vesina rayal enfield baikku aanukoni aame nilchunte, atanu roddupai kuurchoni navvutuu dooramgaa unna denno aameku velitho chuupistunnaadu.. idhee ‘jaya jaanaki nayaka’ toli roopam (fust luk). aame.. rakulpreet sing kaga, atadu.. bellankonda sayusrinivas. boyapati srinu darsakatvamlo roopondutunna ‘jaya jaanaki nayaka’ fust luk sukravaaram aavishkrutamaindi. bellankonda saisrinivas heeroga, rakulpreet, pragya jaiswal naayikalugaa natistunna ee chitraanni dwaraka criations pataakampai miryala ravindarreddy nirmistunnaaru. chitreekarana puurtayina ee chitraaniki sambandhinchi nirmaanaanantara panulu vegamgaa jarugutunnaayi. boyapati mark emotional action entertainerga ee sinima roopondutondanii, heeroga saayisreenivaasku ee sinima mas image tevadamtho paatu star heeroga niluputundanii nirmaata ravindarreddy cheppaaru. jagapatibabu, vaanii vishwanath, esther, sitaara, suman, nandu, shashank taaraaganamaina ee chitraaniki maatalu: em. ratnam, sangeetam: devishree prasad, chayagrahanam: rishi panjabi, fites: ram-lakshman, katha, srcheenple, darsakatvam: boyapati srinu.